ཧོར་ཟླ་༩པའི་ཚེས་༣༠ཉིན་བདག་ཅག་གི་སྟོན་པ་སངས་རྒྱས་རྒྱལ་བ་གཤེན་རབ་མི་བོ་མཆོག་གིས་འགྲོ་བ་གཞན་ཕན་གྱི་ཆེད་དུ་འཇིག་རྟེན་གྱི་ཁམས་སུ་མཛད་པ་བཅུ་གཉིས་ཀྱིས་འགྲོ་དོན་མཛད་དེ་མཐར་ཕྱིན་དགའ་བ་བདེ་ལྡན་གྱི་མཛད་པ་རྫོགས་ནས།གཤེན་ལོ་གྱ་གཉིས་ཐོག་ཆུ་མོ་ཡོས་ཀྱི་ལོ་དགུན་ཟླ་ར་བའི་གནམ་སྟོང་ལ་སྐུ་མི་རྟག་མྱ་ངན་ལས་འདས་པའི་དུས་མཆོད་ཁྱད་པར་ཅན་ཡིན་པས་དགེ་སྡིག་གི་འགྱུར་ཁྱད་འབུམ་འགྱུར་དུ་ཡོད་པའི་ལུང་ནི།གསང་སྔགས་རྫོང་འཕྲང་ཆེན་མོ་ལས།སྔགས་པས་སྟོན་ཟླ་ཐ་ཆུང་རྒྱ་རྩིས་ཀྱི་རྒུན་ཟླ་ར་བའི་གནམ་སྟོང་ལ།མྱ་ངན་འདས་པའི་དུས་ཏེ།དེ་རྣམས་ལ་དགེ་བ་ཅི་བྱས་འབུམ་དུ་འགྲོའོ།།ཞེས་སོགས་ཟབ་མོའི་བཀའ་ལུང་དུ་མ་ལས་གསུངས་པ་རྣམས་ལ་དད་མོས་དང་ཡིད་ཆེས་ཀྱི་སྒོ་ནས་སྲུང་བརྩི་ཞུ་སྲོལ་ཡོད་པ་བཞིན།